SET ปิดลบ 6 จุด เซ่นการเมืองกดดัน – โควิดระบาดซ้ำฉุดศก.โลกทรุดต่อ
SET ปิดลบ 6 จุด เซ่นการเมืองกดดัน - โควิดระบาดซ้ำฉุดศก.โลกทรุดต่อ
29 ต.ค. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,201.64 จุด ลดลง 6.30 จุด (-0.52%) มูลค่าการซื้อขาย 50,838.77 ล้านบาท
10 หุ้นกดดัชนีวันนี้

ด้านนักวิเคราะห์ระบุว่า ตลาดหุ้นไทยวันนี้ปรับตัวลงทิศทางเดียวกับตลาดหุ้นภูมิภาคเอเชียติดลบราว 1% สวนทางตลาดยุโรปเริ่มเห็นการฟื้นตัวขึ้นมาได้เล็กน้อยราว 0.2% เช่นเดียวกับดาวโจนส์ฟิวเจอร์สฟื้น 0.6-0.7% หลังร่วงไปแรงในช่วงที่ผ่านมา โดยยังกังวลการแพร่ระบาดไวรัสโควิด-19 ในสหรัฐและยุโรปที่ทำให้หลายประเทศกลับมาล็อกดาวน์ เกรงจะกระทบเศรษฐกิจ ขณะเดียวกันต่างรอผลการเลือกตั้งประธานาธิบดีสหรัฐด้วย
ส่วนบ้านเราก็ยังกังวลปัจจัยการเมืองในประเทศ โดยจะมีการชุมนุมกลางเมืองในช่วงเย็นนี้ ต้องติดตามพัฒนาการว่าจะออกมาเป็นอย่างไร สำหรับผลประกอบการของ SCC และ PTTEP ออกมาใกล้เคียงกับที่คาด และยังต้องติดตามผลประกอบการของอีกหลายบริษัทจดทะเบียนที่จะทยอยออกมาต่อไป รวมไปถึงจะต้องติดตามสถานการณ์การแพร่ระบาดไวรัสโควิด-19 ด้วย
แนวโน้มการลงทุนในวันพรุ่งนี้ (30 ต.ค.) นักวิเคราะห์คาดตลาดฯคงจะซึม แต่เชื่อว่า Downside น่าจะมีจำกัดแล้ว พร้อมให้แนวรับ 1,190-1,195 จุด ส่วนแนวต้าน 1,205-1,210 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
STGT มูลค่าการซื้อขาย 3,364.93 ล้านบาท ปิดที่ 93.75 บาท เพิ่มขึ้น 4.75 บาท
SCGP มูลค่าการซื้อขาย 2,747.54 ล้านบาท ปิดที่ 34.50 บาท เพิ่มขึ้น 0.25 บาท
STA มูลค่าการซื้อขาย 2,565.06 ล้านบาท ปิดที่ 35.00 บาท เพิ่มขึ้น 1.00 บาท
AOT มูลค่าการซื้อขาย 1,683.57 ล้านบาท ปิดที่ 51.25 บาท ลดลง 1.75 บาท
PTT มูลค่าการซื้อขาย 1,617.03 ล้านบาท ปิดที่ 31.00 บาท ลดลง 0.50 บาท